NDIHMA EKONOMIKE

KUSH E PERFITON:

Sipas ligjit nr.9355 datë 10.03.2005 “Për ndihmën dhe sherbimet shoqërore”dhe VKM nr.787 datë 14.12.2005  “Për përcaktimin e kritereve,të procedurave dhe të masës së ndihmës ekonomike”përfituesit e ndihmës ekonomike janë :

* Familjet pa të ardhura ose me të ardhura të pamjaftueshme.
* Jetimët e papunë,mbi 25 vjeç
* Jetimët e moshës 18- 25 vjeç,të cilët nuk janë vendosur në institucionet e sherbimeve shoqërore ose nën kujdestari .
* Prindërit e femijëve të lindur  trinjak e më shumë, që u përkasin familjeve  në nevojë.

DOKUMENTACIONI  
1. Kryetari i familjes, qe kërkon ndihmë ekonomike, duhet të paraqes, pranë administratorit shoqëror të seksioneve të ndihmës dhe shërbimeve shoqërore ne bashki, ku ka vendbanimin nga data 1-15 të cdo muaji, dokumentat e mëposhtme, së bashku me kërkesen e nënshkruar nga të gjithë anëtarët madhorë të familjes:

* Deklaratën për gjendjen social-ekonomike të familjes, sipas modelit të përcaktuar, e cila plotësohet, nga kryefamilari, një herë në vit, si dhe në rastet kur familja përfituese rikthehet ne skemën e ndihmës ekonomike.
* Deklaratën tip mujore qe plotësohet detyrimisht cdo muaj dhe firmoset nga të gjithe personat madhorë të familjes që aplikon për ndihmë ekonomike.
* Çertifikatën e gjendjes familjare, ku shënohet data e regjistrimit në regjistrin themeltar, vendbanimi i mëparshëm dhe ndryshime të tjera të familjes.
* Çertifikatën e pronësisë,të lëshuar nga Zyra e Regjistrimit të Pasurive të Paluajtshme.
* Aktin e marrjes në pronësi ose në përdorim të tokës (tapinë e tokës) për zonat, ku regjistrimi i pronësisë nuk ka përfunduar ende.Pas përfundimit të regjistrimit të tokës dhe për këto  zona do të jetë e vlefshme certefikata e pronësisë mbi tokën sipas pikës ç.
* Vërtetimin si punëkërkues të papunë, për të gjithë anëtarët e familjes, të aftë për punë, që aplikojnë për ndihmë ekonomike.Ky vërtetim lëshohet nga zyra e punës cdo tre muaj.

2. Familjet që kanë vendbanimin në qytet ,të regjistruara në zyrat e gjendjes civile pas datës 1 gusht 1991, të cilat vendbanimin e mëparshem e kanë patur në fshat, duhet të paraqesin, për të kërkuar ndihmë ekonomike përveç dokumentave të mësipërme dhe këto dokumenta:

* Vërtetimin e nënshkruar dhe të vulosur nga kryetari i komunës a bashkisë (që në përbërje kanë fshatrat, banorët e të cilave janë trajtuar me tokë), nga kryetari i fshatit dhe përgjegjësi i zyrës së kadastrës, ku të thuhet se këto familje nuk disponojnë tokë në pronësi, sipas vendimit të komisionit të ndarjes së tokës,meqenëse janë larguar nga vendbanimi, para datës 1 gusht 1991, për arsye pune.
* Kopjet e librezës së punës, të noterizuara, që vërtetojnë së pjesëtarë të tyre kanë qenë të punësuar nga casti i largimit nga vendbanimi në fshat.
* Çertifikatën e pronësisë së tokës, kur kanë përfituar tokë.

3. Kur këto familje e ndryshojnë vendbanimin, ato duhet të paraqesin, brenda 30 ditëve, në vendbanimin e ri, një dokument, ku vërtetohet se kanë përfituar ndihmë ekonomike në vendbanimin e mëparshëm.

4. Jetimët që janë të papunë, përvec dokumenteve të përcaktuara më sipër duhet të paraqesin edhe kopjen e noterizuar për statusin e jetimit.

5. Familjet e invalidëve të punës, përveç dokumentave të përcaktuara më sipër duhet të paraqesin edhe kopjen e noterizuar të vërtetimit KMCAP-it.

6. Përjashtohen nga përfitimi i ndihmës ekonomike familjet, që kanë në përbërje edhe një antar të vetëm, që plotëson kushtet e mëposhtme, i cili:

* është pronar i çdo kapitali, me përjashtim të shtëpisë së banimit dhe të tokës bujqësore.
* është ekonomikisht aktiv (punëdhënës, i punësuar ose i vetpunësuar).
* është jashtë shtetit për çdo arsye me përjashtim të personave që kryejnë studime ose janë me kurim.
* nuk është i regjistruar si punëkërkues i papunë.
* refuzon punën e ofruar nga zyra e punësimit.
* ka refuzuar të marrë tokën  e dhënë sipas ligjit nr.7501.
* nuk tërheq ndihmën ekonomike brenda afatit.
* ndërmerr veprime të qëllimshme për të përfituar ndihmë ekonomike

PROCEDURA

1. Ndihma ekonomike shpërndahet një herë në muaj me vendim të Këshillit të Njësisë të Qeverisjes Vendore.
2. Kërkesa për të përfituar ndihmë ekonomike bëhet me shkrim nga  Kryetari i familjes dhe nënshkruhet nga të gjithë anëtarët madhor të saj.
3. Aplikantët paraqesin dokumentacionin tek administratori shoqëror pranë njësisë së pushtetit vendor.